
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 181
                                                               din 28 iulie 2022
privind repartizarea în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 125/30.05.2022, respectiv a  Listei de prioritate pentru acordarea locuinţelor A.N.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.840/04.07.2022 şi la Consiliul Local Sighișoara cu nr. 23.658/19.07.2022, de referatul de aprobare, înregistrat cu nr. 21.841/04.07.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere procesul - verbal cu nr. 21.524/30.06.2022 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit căruia:

- s-au repartizat conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 125/30.05.2022, pentru domnul Lăcătuş Raul Alex, apartamentul nr. 2, situat în Municipiul Sighișoara, str. Miron Neagu, nr. 2, compus din 2 (două) camere și dependințe, respectiv pentru doamna Ianko Cristina - Naomi, apartamentul nr. 7, situat în Municipiul Sighişoara, str. Miron Neagu, nr. 8, compus din 1 (una) cameră şi dependinţe, urmare a adreselor S.C. Apă Termic Transport S.A. cu nr. 1.779/22.06.2022 şi nr. 1.832/29.06.2022, înregistrate la Municipiul Sighișoara cu nr. 20.675/23.06.2022 şi nr. 21.363/29.06.2022, cu referire la comunicarea unor locuințe libere aflate în administrarea acestei societăți şi pe cale de consecință, eliminarea acestor solicitanți de pe Lista de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 125/30.05.2022;

- s-a modificat numărul de camere solicitat prin cererea înregistrată la Municipiul Sighişoara cu nr. 12.663/04.05.2021, depusă de și, în completarea dosarului doamnei Raduly Cristina, înregistrat la Municipiul Sighişoara cu nr. 7.502/19.03.2018, aflată pe poziţia 60 pe Lista de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 125/30.05.2022, în sensul că, aceasta va fi înscrisă cu 2 (două) camere și nu cu 1 (una) cameră, așa cum în mod eronat a fost menționat şi, s-a modificat punctajul calculat iniţial de 53 de puncte, în sensul că, s-au acordat în plus 5 puncte pentru nivelul de studii, obţinându-se punctajul final de 58 de puncte, astfel îndreptându-se eroarea de punctaj din fişa de calcul, respectiv;

- s-au eliminat din Lista de prioritate pentru acordarea locuinţelor A.N.L., aprobată prin Hotărârea Consiliului Local Sighișoara nr. 125/30.05.2022, poziţia 30 privind dosarul domnului Daicu Ioan - Gabriel, înregistrat cu nr. 10.960/16.04.2019, urmare a cererii înregistrată la Municipiul Sighişoara cu nr. 18.560/03.06.2022 şi poziţia 97 privind dosarul doamnei Oneţ Mădălina - Daniela, înregistrat cu nr. 23.232/20.08.2019, urmare a cererii înregistrată la Municipiul Sighişoara cu nr. 21.231/28.06.2022;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1.275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;

Având în vedere prevederile Hotărârii Consiliului Local Sighişoara nr. 125 din 30 mai 2022 privind repartizarea în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 71/31.03.2022, respectiv a  Listei de prioritate pentru acordarea locuinţelor A.N.L.;

Având în vedere adresele S.C. Apă Termic Transport S.A. cu nr. 1.779/22.06.2022 şi nr. 1.832/29.06.2022, înregistrate la Municipiul Sighișoara cu nr. 20.675/23.06.2022 şi nr. 21.363/29.06.2022, cu referire la comunicarea unor locuințe libere aflate în administrarea acestei societăți;
Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere prevederile Hotărârii Consiliului Local Sighişoara nr. 47/28.02.2022 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Sighişoara;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 21.842/04.07.2022, cu propunerea de repartizare în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 125/30.05.2022, respectiv a  Listei de prioritate pentru acordarea locuinţelor A.N.L.;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

                                                             H O T Ă R Ă Ş T E:        

Art. 1. Se aprobă repartizarea în regim de închiriere a unor locuinţe pentru tineri construite prin Agenţia Naţională pentru Locuinţe, astfel: 
1. Se repartizează apartamentul nr. 2, situat în Municipiul Sighișoara, str. Miron Neagu, nr. 2, compus din 2 (două) camere și dependințe, domnului Lăcătuş Raul Alex.

2. Se repartizează apartamentul nr. 7, situat în Municipiul Sighișoara, str. Miron Neagu, nr. 8, compus din 1 (una) cameră și dependințe, doamnei Ianko Cristina - Naomi.

Art. 2. Se aprobă modificarea Anexei nr. 1 la Hotărârea Consiliului Local Sighișoara nr. 125/30.05.2022, respectiv a Listei de prioritate pentru acordarea locuințelor A.N.L., în sensul că: 
            1.1    Se elimină dosarul înregistrat la Municipiul Sighişoara cu nr. 17.567/24.07.2020, poziția 
14, privind pe Lăcătuş Raul Alex, cu domiciliul în sat Boiu, nr. 1, comuna Albeşti, punctaj 58, nr. camere 2, conform articolului precedent din prezenta hotărâre; 

1.2.   Se elimină dosarul înregistrat la Municipiul Sighişoara cu nr. 25.674/10.09.2018, poziția 46, privind pe Ianko Cristina - Naomi, cu domiciliul în Sighişoara, str. 1 Decembrie 1918, nr. 50, ap. III, punctaj 54, nr. camere 1, conform articolului precedent din prezenta hotărâre; 

1.3.   Se elimină dosarul înregistrat la Municipiul Sighişoara cu nr. 10.960/16.04.2019, poziția 30, privind pe Daicu Ioan - Gabriel, cu domiciliul în Sighişoara, str. Clujului 2A, ap. 7, punctaj 56, nr. camere 1, urmare a cererii înregistrată la Municipiul Sighişoara cu nr. 18.560/03.06.2022;

1.4.   Se elimină dosarul înregistrat  la Municipiul Sighişoara cu nr. 23.232/20.08.2019, poziția 97, privind pe Oneţ Mădălina - Daniela, cu domiciliul în Sighişoara, str. Română, nr. 10, punctaj 51, nr. camere 1, urmare a cererii înregistrată la Municipiul Sighişoara cu nr. 21.231/28.06.2022;
2.      Se modifică numărul de camere solicitat prin cererea înregistrată la Municipiul Sighişoara cu nr. 12.663/04.05.2021, depusă de și, în completarea dosarului înregistrat la Municipiul Sighişoara cu nr. 7.502/19.03.2018, privind pe doamna Raduly Cristina, aflată pe poziţia 60 pe Lista de proritate pentru acordarea locuinţelor A.N.L., prin trecerea de la 1 (una) cameră, la 2 (două) camere, respectiv, punctajul calculat iniţial de 53 de puncte acordat dosarului acesteia, în sensul că, se acordă în plus 5 puncte pentru nivelul de studii, obţinându-se punctajul final de 58 de puncte, îndreptându-se astfel, eroarea de punctaj din fişa de calcul.

Art. 3. Date fiind prevederile articolelor precedente, se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrare Fond Locativ din cadrul aparatului de specialitate al acestuia şi S.C. Apă Termic Transport S.A.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.    

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Evidența Patrimoniului și Fond Locativ;

  3 ex. Compartimentul Administrare Fond Locativ;

  3 ex. S.C. Apă Termic Transport S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri construite prin A.N.L.

19 ex.  

B.A. 

